
AIŠKINAMASIS RAŠTAS 
PRIE 2025 METŲ FINANSINIŲ ATASKAITŲ

BENDROJI DALIS


	1. Šalčininkų rajono savivaldybės priešgaisrinė tarnyba yra savivaldybės biudžetinė įstaiga, įregistruota 1998 m. liepos 29 d., įstaigos kodas 175012028. Priešgaisrinė tarnyba savo veikloje vadovaujasi Lietuvos Respublikos įstatymais, kitais Lietuvos Respublikos Seimo priimtais teisės aktais, Vyriausybės nutarimais, Lietuvos Respublikos vidaus reikalų ministro įsakymais, Šalčininkų rajono savivaldybės tarybos sprendimais, mero potvarkiais, administarcijos direktoriaus įsakymais.
	2. Priešgaisrinė tarnyba turi savo atsiskaitomąją sąskaitą banke: Nr. LT884010044400050039 DnB Nord banke. 
	3. Priešgaisrinė tarnyba finansuojama Valstybinėms (perduotoms savivaldybei) funkcijoms atlikti lėšomis bei savivaldybės biudžeto lėšomis.
	4. Priešgaisrinėje tarnyboje yra 7-ios ugniagesių komandos. Iš jų:
4.1. Butrimonių UK, adresas: Butrimonių km. Šalčininkų r. Dirba 9 žm.: 1 etatas  - skyrininkas ir 8 etatai- ugniagesys.
4.2. Baltosios Vokės UK, adresas: Baltosios Vokės miestl. Šalčininkų r. Dirba 9 žm.: 1 etatas  - skyrininkas ir 8 etatai- ugniagesys.
4.3. Pabarės UK, adresas: Pabarės km. Šalčininkų r. Dirba 9 žm.: 1 etatas  - skyrininkas ir 8 etatai- ugniagesys.
4.4. Dieveniškių UK, adresas: Dieveniškių km. Šalčininkų r. Dirba 9 žm.: 1 etatas  - skyrininkas ir 8 etatai- ugniagesys.
4.5. Merkio UK, adresas: Jašiūnų km. Šalčininkų r. Dirba 9 žm.: 1 etatas  - skyrininkas ir 8 etatai- ugniagesys.
4.6. Turgelių UK, adresas: Turgelių km. Šalčininkų r. Dirba 9 žm.: 1 etatas  - skyrininkas ir 8 etatai -ugniagesys.
4.7. Eišiškių UK, adresas: Eišiškių m. Šalčininkų r. Dirba 9 žm.: 1 etatas  - skyrininkas ir 8 etatai -ugniagesys.
4.8. Administracija – Vilniaus g. 30, Šalčininkų m., dirba 3 žmonės: PT viršininkas – 1 etatas,
buhalteris – 1 etatas, specialistas -  0,5 etato.
Iš viso Šalčininkų rajono savivaldybės priešgaisrinėje tarnyboje ataskaitiniam laikotarpiui
dirba 66 žmonės.
5. Šalčininkų rajono savivaldybės priešgaisrinė tarnyba vykdo nuostatuose nustatytas funkcijas.
6. Šalčininkų rajono savivaldybės priešgaisrinės tarnybos finansinė atskaitomybė parengta pagal FSAFAS reikalavimus, LR Buhalterinės apskaitos bei kitus LR įstatymus ir teisės aktus, reglamentuojančius įstaigos finansinės atskaitomybės sudarymo tvarką. 
7. Šalčininkų rajono savivaldybės priešgaisrinės tarnybos ataskaitos teikiamos už pilnus 2025metus.
8. Finansinėse ataskaitose pateikiami duomenis išreikšti Lietuvos Respublikos piniginiais vienetais – eurais.
APSKAITOS POLITIKA

9. Šalčininkų rajono savivaldybės priešgaisrinės tarnybos parengtos finansinės ataskaitos atitinka VSAFAS, kaip nustatyta Viešojo sektoriaus atskaitomybės įstatymo 21 straipsnio 6 dalyje.
10. Šalčininkų rajono savivaldybės priešgaisrinės tarnybos apskaitos politika užtikrina, kad apskaitos duomenys atitiktų kiekvieno taikytino VSAFAS reikalavimus. Jeigu nėra konkretaus VSAFAS reikalavimo, Šalčininkų rajono savivaldybės priešgaisrinė tarnyba vadovaujasi bendraisiais apskaitos principais, nustatytais 1-ajame VSAFAS „Finansinių ataskaitų rinkinio pateikimas“.
11. Šalčininkų rajono savivaldybės priešgaisrinė tarnyba kontroliuojamų subjektų neturi.

MINIMALIOS APSKAITOS POLITIKOS NUOSTATOS

12. Pagal subjekto principą įstaiga laikoma apskaitos vienetu: atskirai tvarko apskaitą, sudaro ir teikia atskirus finansinių ataskaitų ir biudžeto vykdymo ataskaitų rinkinius. Šalčininkų rajono savivaldybės priešgaisrinės tarnybos apskaitoje registruojamas ir naudojamas valstybės, savivaldybių ir gautas iš kitų šaltinių turtas, finansavimo sumos ir įsipareigojimai, pajamos ir sąnaudos. Nebalansinėse sąskaitose registruojamas turtas atiduotas naudojimui ūkinei veiklai.
13. Šalčininkų rajono savivaldybės priešgaisrinė tarnyba vykdo tik tas ūkines operacijas, kurios leidžiamos vykdyti pagal galiojančių teisės aktų nuostatas. Faktiškai įvykusios ūkinės operacijos apskaitoje registruojamos pagal jas patvirtinančius dokumentus. Šalčininkų rajono savivaldybės priešgaisrinės tarnybos apskaitos ūkiniai įvykiai ir ūkinės operacijos vertinami ir pripažįstami pagal jų ekonominę prasmę ir turinį.
14. Šalčininkų rajono savivaldybės priešgaisrinė tarnyba reguliuoja išlaidų sąmatą, vykdo viešuosius prekių ir paslaugų pirkimus.

NEMATERIALUSIS TURTAS

15. Nematerialusis turtas yra pripažįstamas, jei atitinka 13-ajame VSAFAS pateiktą sąvoką ir nematerialiajam turtui nustatytus kriterijus.
16. Nematerialusis turtas pirminio pripažinimo metu apskaitoje yra registruojamas įsigijimo savikaina.
17. Nematerialiojo turto naudingo tarnavimo laikas yra ribotas, finansinėse ataskaitose yra rodoma įsigijimo savikaina, atėmus sukauptą amortizacijos sumą.
18 Nematerialiojo turto amortizuojamoji vertė paskirstoma per visą turto naudingo tarnavimo laiką proporcingu metodu.
19. Nematerialiojo turto naudingo tarnavimo laikas ir amortizacijos normatyvai nustatyti ir patvirtinti Šalčininkų rajono savivaldybės tarybos 2022m. gruodžio 20 d. sprendimu Nr.T-1021  bei 2023 m. sausio 16 d. Priešgaisrinės tarnybos viršininko įsakymu Nr. PV-5.

ILGALAIKIS MATERIALUSIS TURTAS

20. Ilgalaikis materialusis turtas pripažįstamas ir registruojamas apskaitoje, jei jis atitinka ilgalaikio materialiojo turto sąvoką ir VSAFAS nustatytus ilgalaikio materialiojo turto pripažinimo kriterijus.
21. Ilgalaikis materialusis turtas pagal pobūdį skirstomas į pagrindines grupes, nustatytas VSAFAS.
22. Įsigytas ilgalaikis materialusis turtas pirminio pripažinimo momentu apskaitoje registruojamas įsigijimo savikaina, pagal ilgalaikio materialiojo turto vienetą, kaip nurodyta ilgalaikio materialiojo turto Šalčininkų rajono savivaldybės priešgaisrinės tarnybos tvarkos apraše.
23. Ilgalaikio materialiojo turto nusidėvėjimas skaičiuojamas taikant tiesiogiai proporcingą metodą pagal konkrečius materialiojo turto nusidėvėjimo normatyvus, patvirtintus Šalčininkų rajono savivaldybės tarybos 2022m. gruodžio 20 d. sprendimu Nr.T-1021 bei 2023 m. sausio 16d. Priešgaisrinės tarnybos viršininko įsakymu Nr. PV-5
24. Kai turtas parduodamas arba nurašomas, jo įsigijimo savikaina, sukaupto nusidėvėjimo, nuvertėjimo sumos nurašomos.

ATSARGOS

25. Pirminio pripažinimo metu atsargos įvertinamos įsigijimo (pasigaminimo) savikaina, o sudarant finansines ataskaitas – įsigijimo ar pasigaminimo savikaina ar grynąja galimo realizavimo verte, atsižvelgiant į tai, kuri iš jų mažesnė.
26. Apskaičiuojant sunaudotų atsargų savikainą, taikoma konkrečių kainų būdą.
27. Prie atsargų priskiriamas neatiduotas naudoti ūkinis inventorius. Atiduoto naudoti ūkinio inventoriaus vertė įtraukiama į sąnaudas.
28 Naudojamo inventoriaus kiekinė ir vertinė apskaita kontrolės tikslais tvarkoma nebalansinėse sąskaitose.

FINANSAVIMO SUMOS

29. Finansavimo sumos pripažįstamos, kai atitinka 20-ajame VSAFAS „Finansavimo sumos“ nustatytus kriterijus.
30 Finansavimo sumos – iš valstybės biudžeto, iš savivaldybės biudžeto, Europos Sąjungos (parama) gauti arba gautini pinigai arba kitas turtas, skirti Šalčininkų rajono savivaldybės priešgaisrinės tarnybos nuostatuose nustatytiems tikslams pasiekti ir funkcijoms atlikti bei vykdomoms programoms įgyvendinti. 
31. Finansavimo sumos pagal paskirtį skirstomos į finansavimo sumas nepiniginiam turtui įsigyti ir finansavimo sumas kitoms išlaidoms kompensuoti.
32 Finansavimo sumos nepiniginiam turtui įsigyti apima ir nemokamai gautą arbą už simbolinį atlygį įsigytą nepiniginį turtą.
33. Finansavimo sumos kitoms išlaidoms dengti yra skirtos ataskaitinio laikotarpio išlaidoms kompensuoti. Taip pat finansavimo sumomis, skirtomis kitoms išlaidoms kompensuoti, yra laikomos visos likusios finansavimo sumos, kurios nepriskiriamos nepiniginiam turtui įsigyti.
34. Gautos (gautinos) ir panauduotos finansavimo sumos arba jų dalis pripažįstamos finansavimo pajamomis tais laikotarpiais, kuriais padaromos su finansavimo sumomis susijusios sąnaudos.

FINANSINIAI ĮSIPAREIGOJIMAI

35. Įsipareigojimai apskaitoje pripažįstami tik tada, kai yra įvykdytos visos sąlygos, nustatytos įsipareigojimui atsirasti, ir Šalčininkų rajono savivaldybės priešgaisrinė tarnyba prisiima įsipareigojimą sumokėti pinigus ar atsiskaityti kitu finansiniu turtu pagal 17-ąjį VSAFAS „Finansinis turtas ir finansiniai įsipareigojimai“.
36. Įsipareigojimai apskaitoje registruojami pagal gautas sąskaitas-faktūrs, priėmimo ir perdavimo aktus, žiniaraščius, buhalterines pažymas ar kitus dokumentus.
37. Šalčininkų rajono savivaldybės priešgaisrinės tarnybos apskaitoje įsipareigojimai grupuojami į ilgalaikius ir trumpalaikius įsipareigojimus.
38. Ilgalaikius įsipareigojimus, kuriuos reikia įvykdyti po 12 mėn. nuo paskutinės einamojo laikotarpio dienos.
39. Trumpalaikiams įsipareigojimams priskiriama ilgalaikių įsipareigjimų einamųjų metų dalis, kuriuos reikia įvykdyti po 12 mėn. nuo paskutinės einamojo ataskaitinio laikotarpio paskutinės dienos.
40. Trumpalaikiai įsipareigojimai - tiekėjams mokėtinos sumos, su darbo santykiais susiję įsipareigojimai, sukauptos mokėtinos sumos (sukaupti atostoginiai), kiti trumpalaikiai įsipareigojimai.





AIŠKINAMOJO RAŠTO PASTABOS

Finansinės būklės ataskaitos sumų detalizavimas

ILGALAIKIS  TURTAS
                                                       Nematerialusis turtas

 Pastaba Nr. P03
Šalčininkų rajono savivaldybės priešgaisrinė tarnyba turi šias nematerialiojo turto grupes:
 programinę įrangą Eksitonas;
      Programinei įrangai nustatytas 3 metų tarnavimo laikas.
       Programinė įranga yra visiškai amortizuota, veikloje naudojama nuo 2010 m. sausio mėn.                    
Programinės įrangos įsigijimo savikaina  820,03 eurų;
 Programinės įrangos nusidėvėjimas   819,74 eurų;
Programinės įrangos likutinė vertė 2025.12.31 -  0.29 eurų;
Nematerialusis turtas apskaitoje registruojamas įsigijimo savikaina, finansinės būklės    ataskaitoje straipsnyje A.1.2 –likutinė vertė,  atėmus sukauptą amortizaciją.
      Pateikiama forma apie nematerialiojo turto balansines vertes pasikeitimą  per 2025 m. pagal   13-ojo standarto VSAFAS 1 priede nustatytą formą. 

    Nematerialiojo turto, kurio kontrolę riboja sutartys ar teisės aktai, ir turto užstatyto kaip įsipareigojimų įvykdymo garantija, nėra.
   Įsigyto naujo nematerialiojo turto, Šalčininkų rajono savivaldybės priešgaisrinė tarnyba neturi.

ILGALAIKIS MATERIALUSIS TURTAS
 
	Pastaba Nr. P04
Ilgalaikis materialusis turtas apskaitoje registruojamas įsigijimo savikaina, finansinės būklės ataskaitoje straipsnyje A II – likutinė vertė, atėmus sukauptą nusidėvėjimą.
Ilgalaikio materialiojo turto likutinė vertė ataskaitinio laikotarpio pradžioje – 114866,19 eurų sukauptas nusidėvėjimas už 2025 metus – 11509,27 eurų. 2025 metais iš savivaldybės biudžeto lėšų buvo nupirktas kompiuteris, kurio įsigijimo savikaina – 2150,00 eurų, priekaba Rydvan- įsigijimo savikaina – 2296,00 eurų, garažo vartai 2 vnt – įsigijimo sąvikaina – 9964,92 eurų Per ataskaitinį laikotarpį buvo perkeltas į atsargas kompiuteris- likutinė vertė – 48,66 eurų, kietojo kūro katilas- likutinė vertė-93,36 eurų, benzopjuklas- likutinė vertė – 13,20 eurų, priešgaisrinis siurblis – likutinė vertė 292,08 eurų.
Per ataskaitinį laikotarpį buvo nurašytas gaisrinis automobilis, kurio įsigijimo savikaina – 21132,85 eurų, sukauptas nusidėvėjimas – 21132,85 eurų, likutinė vertė - 0,00 eurų, kompiuteris – įsigijimo savikaina -693,00 eurų, sukauptas nusidevėjimas – 693,00 eurų, likutinė vertė 0,00 eurų.
Ilgalaikio materialiojo turto likutinė vertė ataskaitinio laikotarpio pabaigoje -  117320,54 eurų.
  Ilgalaikio materialiojo turto apskaitos politika patvirtinta 2010 m. gruodžio 30 d. trumpai aprašyta šio rašto Apskaitos politikos dalyje ataskaitiniais metais nebuvo pakeista.
Šalčininkų rajono savivaldybės priešgaisrinėje tarnyboje yra šios ilgalaikio materialiojo turto grupės, joms nustatytas naudingo tarnavimo laikas:

	Eil. Nr.
	IMT grupės pavadinimas
	Naudingo tarnavimo laikas (metais)

	1
	Pastatai betoniniai
	75

	2
	Pastatai mediniai
	15

	3
	Transporto priemonės (spec.automobiliai)
	7

	4
	Transporto priemonės (lengvėji automobiliai)
	10

	5
	Kitos mašinos ir įrenginiai
	10

	6
	Kita biuro įranga
	10

	7
	Kompiuteriai ir jų įranga
	5



Informacija apie ilgalaikio materialiojo turto balansinės vertės pagal IMT grupės pasikeitimą per ataskaitinį laikotarpį pateikta pagal 12-ojo VSAFAS „Ilgalaikis materialusis turtas“ 1 priedą.
Šalčininkų rajono savivaldybės priešgaisrinėje tarnyboje yra turto, kuris visiškai nudėvėtas, tačiau vis dar naudojamas veikloje, lentelėje pateikiami IMT daiktai ir jų įsigijimo savikaina:

	Eil. Nr.
	IMT grupės pavadinimas
	IMT įsigijimo savikaina, eurais

	1
	Pastatas Turgelių UK
	   625,58

	2
	Sandėlis Turgelių UK
	   231,70

	3
	Pastatas B.Vokės UK
	 4184,58

	4
	Autokopėčios IFA
	9196,94 

	5
	Autocisterna Renault Midlum
	82000,00

	6
	Autocisterna Jelcz GCBA
	69004,00

	7
	Autocisterna Jelcz-010
	       0,29

	8
	Autocisterna TLF-8 DB 
	 7552,71

	9
	Autocisterna Jelcz 004
	38087,00

	10
	Autocisterna TLF-16 DB
	23751,74

	11
	Kompiuteriai 9 vnt
		      7877,60

	12
	Kietojo kuro katilas
		    1093,72	   

	13
	Garažo vartai
		    1507,00	  

	14
	Gaisrinės kopečios
	    888,56

	15
	Gaisrinės kopėčios
	    888,56

	16
	Valtis Dulkan
	   1216,40

	17
	Priekaba prie valties
		       868,86  

	18
	Variklis prie valties
		    2259,04  

	
	
	

	
	VISO
	251234,28



Turto, kurio kontrolę riboja sutartys ar teisės aktai, ir turto, užstatyto kaip įsipareigojimų įvykdymo garantija Šalčininkų rajono savivaldybės priešgaisrinėje tarnyboje nėra.
Turto įsigyto pagal finansinės nuomos (lizingo) sutartis, kurio finansinės nuomos (lizingo) sutarties laikotarpis nėra pasibaigęs, nėra.
Šalčininkų rajono savivaldybės priešgaisrinė tarnyba neturi ilgalaikio materialiojo turto, priskirto prie žemės kilnojamųjų ar nekilnojamųjų kultūros vertybių grupių.
 Perduoto turto bankui taip pat nėra.






TRUMPALAIKIS TURTAS
ATSARGOS

	Pastaba Nr.P 8
Atsargų likutis ataskaitinio laikotarpio pradžioje – 8171,19 eurų. Atsargų įsigijimas už 2025 metus – 125190,11 eurų, atsargų sunaudojimas veikloje  - 125576,70 eurų. Atsargų likutis ataskaitinio laikotarpio pabaigoje – 7784,60 eurų.
Atsargos, apskaitos politika, trumpai aprašyta šio rašto apskaitos politikos dalyje, ataskaitiniais metais nebuvo pakeista.
Atsargos pripažįstamos ir registruojamos apskaitoje, jei jos atitinka atsargų apibrėžimą, pateiktą 8-ajame VSAFAS „Atsargos“ standarte. Pateikiame formą – 1 priedas apie atsargų vertės pasikeitimą.
Šalčininkų rajono savivaldybės priešgaisrinės tarnybos ūkinis inventorius, atiduotas naudotis veikloje, registruojamas nebalansinėje sąskaitoje.

PINIGAI IR PINIGŲ EKVIVALENTAI

Pinigai bankų sąskaitose, kasoje pateikiame formą pagal 17-ojo VSAFAS „Finansinis turtas ir finansiniai įsipareigojimai“ 8 priedą,“ informaciją apie pinigus ir pinigų ekvivalentus:“

                            PER VIENERIUS METUS GAUTINOS SUMOS

Šalčininkų rajono savivaldybės priešgaisrinės tarnybos apskaitoje gautinos sumos registruojamos pagal 17-ojo VSAFAS „Finansinis turtas ir finansiniai įsipareigojimai“.

SUKAUPTOS GAUTINOS SUMOS

Pastaba Nr.P10
Pateikiame formą pagal 17-ojo VSAFAS 7 priedas – informacija apie per vienerius metus gautinas sumas“ -   58178,00 eurų iš jų:
Sukaupti atostoginiai – 58178,00 eurų.
     
FINANSAVIMO SUMOS

	Pastaba Nr.P12

Finansavimo sumos, trumpai aprašytos šio rašto Apskaitos politikos dalyje, ataskaitiniais metais nebuvo pakeistos.
Pateikiame formą 2025 m. pagal 20-ojo VSAFAS „Finansavimo sumos“ 4 priedą – Finansavimo sumos pagal šaltinį, tikslinę paskirtį ir jų pokyčiai per ataskaitinį laikotarpį.
	Iš valstybės biudžeto gautas finansavimas   - 1276900,00 eurų iš jų:
      nepiniginiam turtui įsigyti – 35506,50 eurų,
      kitoms išlaidoms kompensuoti  - 1241393,50 eurų,
      Iš savivaldybės biudžeto gautas finansavimas  - 198203,45 eurų iš jų:
      nepiniginiam turtui įsigyti – 104094,53 eurų,
      kitoms išlaidoms kompensuoti – 94108,92 eurų, 
Finansavimo sumos panaudotos:
     1. iš valstybės biudžeto   –  1279699,46 eurų; iš jų
	Nepiniginiam turtui įsigyti (nusidėvėjimas, atsargos) – 38305,96 eurų;
	Kitoms išlaidoms kompensuoti – 1241393,50 eurų.
  
    2. iš savivaldybės biudžeto  -  192004,35 eurų, iš jų:
      Nepiniginiam turtui įsigyti (nusidėvėjimas, atsargos) – 97895,43 eurų,
      Kitoms išlaidoms kompensuoti -94108,92 eurų.

    3. iš kitų šaltinių  - 1331,88 eurų, iš jų:
     Nepiniginiam turtui įsigyti (nusidėvėjimas) - 1331,88 eurų.

    Finansavimo sumų likučiai:
  Iš valstybės biudžeto               5609,89 eurų
  Iš savivaldybės biudžeto     115167,09 eurų
  Iš kitų šaltinių                          4328,45 eurų

    Viso                                 125105,43 eurų.

                                ĮSIPAREIGOJIMAI

    Pastaba Nr.P17

 Pateikiame forma 2025 m. pagal 17-ojo VSAFAS „Finansinis turtas ir finansiniai įsipareigojimai“ 12 priedas, informacija apie kai kurias mokėtinas sumas.
             Sukauptos mokėtinos sumos          58178,00 eurų, iš jų;
                   Sukauptos atostoginių sąnaudos    58178,00 eurų.

              Viso                   58178,00 eurų.

            Veiklos rezultatų ataskaitos sumų detalizavimas:

        Pagrindinės veiklos pajamos    1473448,49 eurų, iš jų:
        Iš valstybės biudžeto                   1280112,26 eurų;
        Iš savivaldybės biudžeto               192004,35 eurų;
        Iš kitų šaltinių                                    1331,88 eurų;

 Pastaba Nr.P02

          Pagrindinės veiklos sąnaudos   -1473448,49 eurų
         Pridedama forma – informacija pagal segmentus.

     
	 1. Darbo užmokestis –    1289326,43 eurų.
	 2. Soc.draudimas              - 19055,45 eurų.
       3.  Nusidėvėjimas               - 11509,27 eurų.
       4.  Komunalinės paslaugos ir ryšių   - 22409,10 eurų iš jų:
 4.1. Ryšių paslaugos –            - 3101,00 eurų;
 4.2. Šildymas                        - 10442,07 eurų;
 4.3. Elektros energija             - 7595,41 eurų;
 4.4. Vanduo                             - 611,74 eurų;
 4.5. Šiukšlių išvežimas            - 658,88 eurų.
 5. Transportas                    - 29168,08 eurų.
 6 . Turto remontas              -34090,94 eurų.
 7. Sunaudotų atsargų        - 57972,22 eurų.
 8. Kitos paslaugos                - 2798,69 eurų.
       9. Kvalifikacijos kėlimas      -1049,91eurų. 
     10. Nuomos išlaidos                -5876,40 eurų. 
      11.Komandiruočių sąnaudos     192,00 eurų
     

Pastaba Nr.22

            Darbo užmokestis ir socialinis draudimas – 1308381,88 eurų.

      Pridedama forma – darbo užmokesčio ir soc.draudimo sąnaudos.

      Pastaba Nr.21
  
            Kitos veiklos pajamos
      
     2025 metais buvo nurašytas gaisrinis automobilis, kuris buvo visiškai nudėvėtas ir veikloje nenaudojamas Šis automobilis priduotas į metalolaužą, kurio vertė sudaro 1168,20 eurų. Šita suma yra pilnai pervesta mokesčių inspekcijai kaip kitos veiklos pajamos. Pridedama forma – kitos veiklos pajamos. 
Per ataskaitinį laikotarpį reikšmingų įvykių nebuvo.



Priešgaisrinės tarnybos viršininkas                                            Vitalijus Kapusta

                                                                       

Buhalterė                                                                                    Helena Suboč

